જો તમારું બેન્ક અકાઉન્ટ દેશની સૌથી મોટી સરકારી બેન્ક સ્ટેટ બેન્ક ઓફ ઈન્ડિયામાં છે તો ભૂલથી પણ આ ભૂલ ન કરો. ખુદ SBIએ ટ્વીટ કરીને પોતાના ખાતાધારકોને એલર્ટ કર્યા છે. SBI ટ્વીટ કરીને કહ્યું છે કે જો તમે આ ભૂલ કરી તો તમારા ખાતામાંથઈ પૈસા ગાયબ થઈ શકે છે. છેલ્લા કેટલાક દિવસોમાં ઓનલાઈન બેન્કિંગ ફ્રોડના કિસ્સા વધ્યા છે. તાજેતરમાં જ હેકર્સે ડેબિટ કાર્ડ અને ક્રેડિટ કાર્ડનો ડેટા હેક કરીને કૉસમૉસ બેન્કના 90 કરોડ રૂપિયા પડાવી લીધા હતા. આવામાં SBIએ પોતાના ગ્રાહકો માટે એડવાઈઝરી જાહેર કરીને ઓનલાઈન ફ્રોડથી બચવાની રીત બતાવી છે.